text: Pulverforskrækkelse: Brev med hvidt pulver var ufarligt
  25 januar 2017 kl. 12.01
  Hvidt pulver i et brev fra Trygfonden var ufarligt. Det fastslår politiet i dag, efter en mand i går fik et brev med et hvidt stof.  
  Til stor skræk dryssede det ud med hvidt pulver, da en mand fra Nordborg tirsdag var i gang med at åbne et brev fra Trygfonden.
  Heldigvis for manden var pulveret i brevet helt harmløst.
  - Vi har undersøgt pulveret nu, og der var ikke noget i det. Heldigvis er der kun blevet sendt et brev, siger Knud Kirsten, vicepolitiinspektør ved Sønderborg Lokalpoliti.
  Derfor siger politiet nu, at man trygt kan åbne breve fra Trygfonden.
  Sønderborg politi kan oplyse at borgere i Nordborg og andre steder trygt kan åbne post fra Trygfonden. Ingen fare på færde #politidk
  
  